钦定古今图书集成/明伦汇编/闺媛典/第331卷 > 陈睿王正妃黎氏
## 钦定古今图书集成/明伦汇编/闺媛典/第331卷 > 陈睿王正妃黎氏

按《南翁梦录》：陈睿王正妃黎氏，灵德之母也。初睿王
出师不返，妃乃披剃为尼。会艺王以灵德嗣位，妃为
之辞让不得，乃涕泣谓亲人曰：“吾儿薄福，难堪大位，
适足取祸耳。故主弃世，未亡人惟欲速死，不欲见世
事，况儿子之将危乎？”乃精修苦行，朝夕经忏，以报主
恩。不五六年，燃臂炼顶，无不备至，遂以入定示寂。后
至《灵德》见废，人皆服其藻鉴先知。